stanford-oval/wikipedia huggingface dataset:
ฟูจิวาระ โนะ อนชิ
พระประวัติ

อนชิมีพระนามเดียวกันกับพระเชษฐภคินีนามฟูจิวาระ โนะ อนชิอิ (882 – 907) ผู้เป็นพระมเหสีของจักรพรรดิอูดะและพระราชมารดาบุญธรรมของจักรพรรดิไดโงะ
ใน ค.ศ. 930 จักรพรรดิไดโงะผู้สละราชสมบัติที่เป็นพระราชสวามี และจักรพรรดิอูดะผู้สละราชสมบัติที่เป็นพระสุณิสา เสด็จสวรรคต ทำให้ฟูจิวาระ โนะ อนชิครองตำแหน่งที่มีอิทธิพลมากในฐานะพระราชมารดาในจักรพรรดิซูซากุเมื่อยังทรงพระเยาว์ และมกุฎราชกุมารมูรากามิ ตำแหน่งทำให้พระนางเป็นหัวหน้าราชวงศ์ญี่ปุ่นและสถาปนาบทบาทของพระราชมารดาจักรพรรดิและราชสำนักของพระนางให้เหมือนกับผู้ดูแลจักรพรรดิวัยเด็ก
หลังจากที่จักรพรรดิซูซากุบรรลุนิติภาวะและอภิเษกสมรสแล้ว พระนางยังคงทรงพระชนม์ชีพอยู่โดยรักษาอิทธิพลของพระนางเอาไว้ ในรัชสมัยจักรพรรดิมูรากามิ พระราชโอรสงค์ถัดไป พระนางรักษาสันติภาพภายในราชสำนัก โดยทำหน้าที่เป็นคนกลางระหว่างบรรดาพระราชโอรสของพระนาง จักรพรรดิ และจักรพรรดิที่สละราชสมบัติ ใน ค.ศ. 950 พระนางทรงแต่งตั้งเจ้าชายโนริกิให้เป็นมกุฎราชกุมาร
การเลือกตั้งนายกองค์การบริหารส่วนจังหวัดอุดรธานี พ.ศ. 2567

| ปฏิทิน |
| --- | --- |
1 ต.ค.: นายก อบจ.อุดรธานีลาออกจากตำแหน่ง
10 - 14 ต.ค: วันรับสมัครรับเลือกตั้งนายก อบจ.อุดรธานี
24 พ.ย.: วันเลือกตั้งนายก อบจ.อุดรธานี
การเลือกตั้งนายกองค์บริหารส่วนจังหวัดอุดรธานี พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 24 พฤศจิกายน พ.ศ. 2567
สืบเนื่องจากที่ นายวิเชียร ขาวขำ ได้ลาออกจากตำแหน่ง เมื่อวันที่ 1 ตุลาคม พ.ศ. 2567 ก่อนครบกำหนด ด้วยเหตุผลด้านสุขภาพ
ผู้สมัครนายกองค์การบริหารส่วนจังหวัด > หมายเลข 1: คณิศร ขุริรัง

อดีตประธานสภาทนายความจังหวัดอุดรธานี 2 สมัย และอดีตสมาชิกสภาปฏิรูปแห่งชาติ (สปช.) จังหวัดหนองบัวลำภู โดยเปิดตัวเป็นผู้สมัครของพรรคเมื่อวันที่ 2 มีนาคม พ.ศ. 2567 โดยขณะนั้นสังกัดพรรคก้าวไกล ภายหลังพรรคก้าวไกลถูกยุบ จึงย้ายมาสังกัดพรรคประชาชน ตามสมาชิกพรรคก้าวไกลที่เหลือ
ผู้สมัครนายกองค์การบริหารส่วนจังหวัด > หมายเลข 2: ศราวุธ เพชรพนมพร

อดีตสมาชิกสภาผู้แทนราษฎรจังหวัดอุดรธานี 4 สมัย สังกัดพรรคเพื่อไทย โดยเปิดตัวเป็นผู้สมัครของพรรคเมื่อวันที่ 3 พฤษภาคม พ.ศ. 2567 พร้อม ๆ กับผู้สมัครอีก 8 จังหวัด
ผู้สมัครนายกองค์การบริหารส่วนจังหวัด > หมายเลข 3: ดนุช ตันเทอดทิตย์

อดีตหัวหน้าพรรครวมพลัง, อดีตแกนนำพันธมิตรประชาชนเพื่อประชาธิปไตยอุดรธานี, อดีตแกนนำ กปปส.อุดรธานี, และอดีตผู้ช่วยและอดีตเลขานุการรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (เอนก เหล่าธรรมทัศน์) ลงสมัครในสังกัดกลุ่มวิถีใหม่ โดยเปิดตัวเป็นผู้สมัครเมื่อวันที่ 11 ตุลาคม พ.ศ. 2567
ผลการสำรวจ

เมื่อวันที่ 12 พฤศจิกายน สาขาวิชานิเทศศาสตร์ มหาวิทยาลัยราชภัฏอุดรธานี ได้จัดทำผลสำรวจความคิดเห็นเรื่อง “ความคิดเห็นของชาวอุดรธานีที่มีต่อการเลือกตั้งนายก อบจ.อุดรธานี วันที่ 24 พฤศจิกายน พ.ศ. 2567” จากการเก็บรวบรวมข้อมูลจากประชาชนในทุกอำเภอของจังหวัดอุดรธานี จำนวน 1,121 คน  ระหว่างวันที่ 8-11 พฤศจิกายน
| 0 | 1 | 2 |
| --- | --- | --- |
| อันดับ | คำตอบ | ผลสำรวจ |
| 1 | จะไปเลือกตั้ง | 68.30 |
| 2 | ยังไม่ตัดสินใจ | 26.9 |
| 3 | ไม่ไปเลือกตั้ง | 4.8 |
| 0 | 1 | 2 |
| --- | --- | --- |
| อันดับ | รายนามผู้สมัคร | ผลสำรวจ |
| 1 | คณิศร ขุริรัง | 32.6 |
| 2 | ศราวุธ เพชรพนมพร | 15.2 |
| 3 | ดนุช ตันเทอดทิตย์ | 4.93 |
| - | ยังไม่ตัดสินใจ | 47.9 |
ผลการสำรวจ > ข้อวิจารณ์ของผลสำรวจ

ภายหลังมีการเผ่ยแพร่ข้อมูลของ ‘อุดรโพล’ สำรวจความคิดเห็นเรื่อง “ความคิดเห็นของชาวอุดรธานีที่มีต่อการเลือกตั้งนายกอบจ.อุดรธานี ในวันที่ 24 พฤศจิกายน 2567 ทางมหาวิทยาลัยราชภัฏอุดรธานี มีแถลงการณ์ระบุว่า
ตามที่มีการนำเสนอข่าว เรื่อง "ผลสำรวจคะแนนความนิยมในการเลือกตั้งนายกองค์การบริหารส่วนจังหวัดอุดรธานี" ของ "อุดรโพล" ซึ่งจัดทำโดยสาขาวิชานิเทศศาสตร์ คณะวิทยาการจัดการ มหาวิทยาลัยราชภัฏอุดรธานี และมีกระแสว่า เป็นการชี้นำสังคมและประชาชนในจังหวัดอุดรธานี ในช่วงโค้งสุดท้ายของการหาเสียงเลือกตั้งนั้น
มหาวิทยาลัยราชภัฏอุดรธานี ขอแจ้งให้ทราบว่า การจัดทำ "อุดรโพล" ดังกล่าว ไม่ได้เป็นการจัดทำขึ้นในนามมหาวิทยาลัยราชภัฎอุดรธานี และคณะวิทยาการจัดการ ตามที่ถูกอ้างถึงแต่อย่างใด
มหาวิทยาลัยราชภัฏอุดรธานี เป็นสถาบันอุดมศึกษา เพื่อการพัฒนาท้องถิ่น ยึดมั่นในความเป็นกลางทางการเมือง
เมื่อวันที่ 14 พ.ย.2567  ทางผู้จัดการอุดรโพล ผศ.ดร.เสกสรร สายสีสด หัวหน้าหลักสูตรนิเทศศาสตร์ คณะวิทยาการจัดการ มหาวิทยาลัยราชภัฏอุดรธานี ให้สัมภาษณ์กับรายการ “แนวหน้าข่าวเที่ยง” ทางช่องยูทูบ “แนวหน้าออนไลน์” ว่า
อุดรโพลเป็นกิจกรรมฝึกปฏิบัติของนักศึกษาสาขาวิชานิเทศศาสตร์ มรภ.อุดรธานี จะมีรายวิชาหนึ่งที่ต้องเรียนคือสาธารณมติและการทำโพล เป็นกิจกรรมการเรียนการสอนอยู่แล้ว จึงไม่ได้ขออนุญาตทางมหาวิทยาลัย โดยจะทำในประเด็นที่สนใจหรือที่กำลังเป็นกระแสใน จ.อุดรธานี และทำมาต่อเนื่องยาวนานกว่า 10 ปีแล้ว ที่ผ่านมาก็ทำแล้วเผยแพร่ผ่านสื่อมวลชนก็ไม่มีปัญหาอะไร ตรงบ้างไม่ตรงบ้างก็ตามธรรมชาติของโพล แต่ก็ไม่เคยถึงขั้นที่ทางมหาวิทยาลัยจะมาว่าอะไร และให้ทำมาตลอด ส่วนที่ทาง มรภ.อุดรธานี ออกแถลงการณ์ ก็ไม่ได้มาสอบถามตนก่อน มีแต่การโทรศัพท์มาบอกให้ตนปรับแก้ไขโพล คือทางมหาวิทยาลัยจะไม่รับผิดชอบ ซึ่งตนก็ทำตามมหาวิทยาลัยทุกประการ กล่าวคือ ทาง มรภ.อุดรธานี ไม่อนุญาตให้ใช้ชื่อ และตราสัญลักษณ์ของมหาวิทยาลัย และตนก็เอาออกทั้งหมด แต่ที่เผยแพร่ไปแล้วก็ต้องขออภัย และตนก็ได้แก้ไขเป็น ผศ.ดร.เสกสรร สายสีสด ผู้จัดการอุดรโพล รวมถึงใส่หมายเหตุไว้ด้านท้ายด้วยว่าโพลนี้ไม่เกี่ยวข้องกับ มรภ.อุดรธานี
ผลการเลือกตั้ง

| ผลการเลือกตั้งนายกองค์การบริหารส่วนจังหวัดอุดรธานี พ> ศ. 2567.พรรค | ผลการเลือกตั้งนายกองค์การบริหารส่วนจังหวัดอุดรธานี พ> ศ. 2567.พรรค | ผลการเลือกตั้งนายกองค์การบริหารส่วนจังหวัดอุดรธานี พ> ศ. 2567.ผู้สมัคร | ผลการเลือกตั้งนายกองค์การบริหารส่วนจังหวัดอุดรธานี พ> ศ. 2567.คะแนนเสียง | ผลการเลือกตั้งนายกองค์การบริหารส่วนจังหวัดอุดรธานี พ> ศ. 2567.% | ผลการเลือกตั้งนายกองค์การบริหารส่วนจังหวัดอุดรธานี พ> ศ. 2567.± |
| --- | --- | --- | --- | --- | --- |
|  | เพื่อไทย   | ศราวุธ เพชรพนมพร (2) | 327,487 | 53.39 | – |
|  | ประชาชน   | คณิศร ขุริรัง (1) | 268,675 | 43.80 | – |
|  | กลุ่มวิถีใหม่ | ดนุช ตันเทอดทิตย์ (3) | 17,224 | 2.81 | – |
| ผลรวม | ผลรวม | ผลรวม | 613,386 | 100.00 | — |

| บัตรดี | บัตรดี | บัตรดี | 613,386 | 94.82 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 14,550 | 2.25 | – |
| บัตรเสีย | บัตรเสีย | บัตรเสีย | 18,945 | 2.93 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 646,881 | 52.16 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 1,240,166 | 100.00 | — |
: เพื่อไทย   รักษาที่นั่ง
แหล่งข้อมูลอื่น

| ด ค ก(พ> ศ. 2563 ←) การเลือกตั้งนายกองค์การบริหารส่วนจังหวัดในประเทศไทย พ.ศ. 2567 (→ พ.ศ. 2568) |
| --- | --- | --- |
| ภาคเหนือ |  พะเยา  อุตรดิตถ์  |  |
| ภาคตะวันออกเฉียงเหนือ |  ขอนแก่น  ชัยภูมิ  ยโสธร  เลย  สุรินทร์  อุดรธานี  อุบลราชธานี  |  |
| ภาคกลาง |  กำแพงเพชร  ชัยนาท  นครสวรรค์  ปทุมธานี  พระนครศรีอยุธยา  พิษณุโลก  เพชรบูรณ์  สุโขทัย  อ่างทอง  อุทัยธานี  |  |
| ภาคตะวันออก | ไม่มีจังหวัดใดมีการเลือกตั้ง |  |
| ภาคตะวันตก |  ตาก  เพชรบุรี  ราชบุรี  |  |
| ภาคใต้ |  ชุมพร  นครศรีธรรมราช  ระนอง  |  |
 องค์การบริหารส่วนจังหวัด นายก อบจ.  สภา อบจ.
รัฐสภาอิสราเอล

31°46′36″N 35°12′19″E﻿ / ﻿31.77667°N 35.20528°E﻿ / 31.77667; 35.20528
| รัฐสภาอิสราเอล The Knesset  הַכְּנֶסֶת (ฮีบรู) |
| --- | --- |

ประเภท
ประเภท: ระบบสภาเดี่ยว 
ผู้บริหาร
ประธานสภา: อามีร์ โอฮาน่า, ลิคุด  ตั้งแต่ 29 ธันวาคม ค.ศ. 2022 
นายกรัฐมนตรี: เบนจามิน เนทันยาฮู, ลิคุด  ตั้งแต่ 29 ธันวาคม ค.ศ. 2022 
ผู้นำฝ่ายค้าน: ยาอีร์ ลาปิด, Yesh Atid  ตั้งแต่ 2 มกราคม ค.ศ. 2023 
โครงสร้าง
สมาชิก: 120 ที่นั่ง

กลุ่มการเมือง: รัฐบาลร่วมฉุกเฉิน (76)   Likud (32)    National Unity (12)   B&W Resilience (8)    New Hope (4)    Independent (2)    Shas (11)    Mafdal–Religious Zionism (7)    United Torah Judaism (7)   Agudat Yisrael (4)    Degel HaTorah (3)    Otzma Yehudit (6)    Noam (1) ฝ่ายค้าน (44)   Yesh Atid (24)    Yisrael Beiteinu (6)    Ra'am (5)    Hadash–Ta'al (5)   Hadash (4)   Maki (3)    Independent (1)    Ta'al (1)    Labor (4) 
การเลือกตั้ง
ระบบการเลือกตั้ง: ระบบสัดส่วนแบบบัญชีรายชื่อ โดยใช้การคำนวนแบบวิธีโดนต์
การเลือกตั้งครั้งล่าสุด: 1 พฤศจิกายน ค.ศ. 2022
ที่ประชุม

คเนสเซต  เยรูซาเรมตะวันตก
เว็บไซต์
main.knesset.gov.il/EN/Pages/default.aspx
รัฐสภาอิสราเอล หรือ คเนสเซต (ฮีบรู: הַכְּנֶסֶת [ha ˈkneset] ( ฟังเสียง); lit. "การรวมตัว" or "สมัชชา") คือสภานิติบัญญัติระบบสภาเดี่ยวของประเทศอิสราเอล ในฐานะองค์กรสูงสุดของรัฐ คเนสเซตมีอำนาจอธิปไตยของตนและดังนั้นจึงสามารถกำกับดูแลการทำงานของรัฐบาลอิสราเอลได้ทั้งหมด (ไม่รวมถึงอำนาจการตรวจสอบและถ่วงดุลจากศาลและรัฐบาลท้องถิ่น)
คเนสเซตมีอำนาจผ่านกฎหมาย แต่งตั้งประธานาธิบดีและนายกรัฐมนตรี (แม้ว่านายกรัฐมนตรีจะมาจากการแต่งตั้งโดยประธานาธิบดี) รับรองคณะรัฐมนตรี และกำกับดูแลการทำงานของรัฐบาลเป็นหลัก นอกจากนี้ยังมีหน้าที่แต่งตั้งผู้ตรวจราชการด้วย และยังมีอำนาจในการเพิกถอนสิทธิคุ้มกันของสมาชิกรัฐสภา ถอดถอนประธานาธิบดีและผู้ตรวจราชการ สามารถยุบสภาได้ผ่านการอภิปรายไม่ไว้วางใจโดยสร้างสรรค์ และยังสามารถยุบตนเองได้เพื่อจัดการเลือกตั้งทั่วไปใหม่ได้ นายกรัฐมนตรีมีอำนาจยุบสภาได้แต่สภายังมีอำนาจกำกับดูแลอยู่จนกระทั่งการเลือกตั้งทั่วไปเสร็จสิ้นลง
รัฐสภาอิสราเอลมีที่ประชุมอยู่ที่เยรูซาเรมตะวันตก
รัฐธรรมนูญแห่งราชอาณาจักรไทย พุทธศักราช 2560

| รัฐธรรมนูญแห่งราชอาณาจักรไทย พุทธศักราช 2560 |
| --- | --- |
หน้าแรกของรัฐธรรมนูญ
ข้อมูลทั่วไป
ผู้ตรา: รัฐบาลไทย
ผู้ลงนาม: สมเด็จพระเจ้าอยู่หัวมหาวชิราลงกรณ บดินทรเทพยวรางกูร
วันลงนาม: 6 เมษายน 2560
ผู้ลงนามรับรอง: พลเอก ประยุทธ์ จันทร์โอชา   (นายกรัฐมนตรี)
วันลงนามรับรอง: 6 เมษายน 2560
วันประกาศ: 6 เมษายน 2560
วันเริ่มใช้: 6 เมษายน 2560
ท้องที่ใช้:  ไทย
การร่าง
ชื่อร่าง: ร่างรัฐธรรมนูญแห่งราชอาณาจักรไทย
ผู้ยกร่าง: คณะกรรมการร่างรัฐธรรมนูญ
การแก้ไขเพิ่มเติม
รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ 1) พุทธศักราช 2564
กฎหมายที่เกี่ยวข้อง
รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 และที่แก้ไขเพิ่มเติม
รัฐธรรมนูญแห่งราชอาณาจักรไทย พุทธศักราช 2560 เป็นรัฐธรรมนูญแห่งราชอาณาจักรไทย ฉบับที่ 20 มีที่มาจากการที่คณะรักษาความสงบแห่งชาติ (คสช.) แต่งตั้งคณะกรรมการร่างรัฐธรรมนูญ (กรธ.) ขึ้นเมื่อเดือนตุลาคม พ.ศ. 2558 ประกอบด้วยสมาชิก 21 คน มีนายมีชัย ฤชุพันธุ์ สมาชิก คสช. เป็นประธาน เมื่อร่างเสร็จแล้ว มีการลงประชามติในเดือนสิงหาคม พ.ศ. 2559 ซึ่งผู้มาใช้สิทธิร้อยละ 61.35 เห็นชอบ พระบาทสมเด็จพระวชิรเกล้าเจ้าอยู่หัวทรงลงพระปรมาภิไธยและพระราชทานรัฐธรรมนูญเมื่อวันที่ 6 เมษายน พ.ศ. 2560 หลังมีการแก้ไขเพิ่มเติมรัฐธรรมนูญฉบับผ่านประชามติตามพระบรมราชวินิจฉัย จำนวนมาตราในรัฐธรรมนูญฉบับนี้ทั้งหมด 279 มาตรา มากเป็นอันดับที่ 3 ของรัฐธรรมนูญแห่งราชอาณาจักรไทย
รัฐธรรมนูญฉบับนี้ถูกวิจารณ์ว่าเป็นการสืบทอดอำนาจของคณะรักษาความสงบแห่งชาติ (คสช.) เนื่องจากกำหนดให้สมาชิกวุฒิสภาไทย ชุดที่ 12 จำนวน 250 คน ที่ทำหน้าที่ในช่วง 5 ปีแรก มาจากการแต่งตั้งหรือคัดเลือกโดย คสช. ทั้งหมด ทำให้ถูกมองว่าองค์กรอิสระถูกควบคุมโดย คสช. ในทางอ้อม นอกจากนี้ การรณรงค์ให้ความรู้และให้ลงมติคัดค้านร่างรัฐธรรมนูญถูกปิดกั้น และคำถามพ่วงในประชามติมีความซับซ้อนเข้าใจยาก ซึ่งมีผลให้สมาชิกวุฒิสภามีอำนาจร่วมลงมติเลือกนายกรัฐมนตรีได้เช่นเดียวกับสมาชิกสภาผู้แทนราษฎร ส่วนเนื้อหาอื่น เช่น การแก้ไขให้ "สิทธิ" หลายประการของประชาชนกลายเป็น "หน้าที่" ของรัฐ ตลอดจนบทเฉพาะกาลที่รับรองบรรดาประกาศและคำสั่งของ คสช.
รัฐธรรมนูญฉบับนี้ถูกวิจารณ์และมีการเรียกร้องให้แก้ไขเพิ่มเติมอยู่หลายครั้ง แต่จนถึงปัจจุบันยังมีการแก้ไขเพิ่มเติมเพียงครั้งเดียวคือเพื่อเปลี่ยนระบบการเลือกตั้ง ส่วนประเด็นยกเลิกวุฒิสภาจากการแต่งตั้งซึ่งเป็นข้อเรียกร้องสำคัญข้อหนึ่งของการประท้วงในประเทศไทย พ.ศ. 2563–2564 ไม่ผ่านการพิจารณาของรัฐสภา
ประวัติ > คณะกรรมาธิการยกร่างรัฐธรรมนูญ

วันที่ 22 พฤษภาคม พ.ศ. 2557 เกิดรัฐประหาร โดยคณะรักษาความสงบแห่งชาติ (คสช.) คณะรัฐประหารมีคำสั่งยกเลิกรัฐธรรมนูญแห่งราชอาณาจักรไทย พุทธศักราช 2550 ต่อมาในวันที่ 22 กรกฎาคม พ.ศ. 2557 ได้ประกาศใช้รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 ซึ่งกำหนดให้มี "คณะกรรมการยกร่างรัฐธรรมนูญ" (กรธ.) ประกอบด้วยสมาชิก 36 คน สรรหามาจากสภาปฏิรูปแห่งชาติ (สปช.), สภานิติบัญญัติแห่งชาติ (สนช.), คณะรัฐมนตรี (ครม.), และ คสช. เพื่อร่างรัฐธรรมนูญถาวรฉบับใหม่ วันที่ 4 พฤศจิกายน พ.ศ. 2557 เทียนฉาย กีระนันทน์ ประธาน สปช. ลงนามคำสั่งแต่งตั้ง กยร. ซึ่งมีบวรศักดิ์ อุวรรณโณ เป็นประธาน ทั้งนี้การร่างรัฐธรรมนูญเป็นหนึ่งโรดแมปสำคัญของ คสช. ก่อนจะเปิดให้มีการเลือกตั้งครั้งถัดไป
ร่างรัฐธรรมนูญฉบับ กยร. เดิมมี 315 มาตรา หลังจากได้รับข้อเสนอของ สปช. แล้ว กยร. ได้ปรับแก้เนื้อหาให้เหลือ 285 มาตรา แต่ในวันที่ 6 กันยายน พ.ศ. 2558 สปช. มีมติไม่รับร่างรัฐธรรมนูญของ กยร. ส่งผลให้ สปช. และ กยร. สิ้นสุดลงในวันนั้น
ประวัติ > คณะกรรมการร่างรัฐธรรมนูญ

รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 แก้ไขเพิ่มเติม (ฉบับที่ 1) พ.ศ. 2558 กำหนดให้ คสช. แต่งตั้งคณะกรรมการร่างรัฐธรรมนูญ (กรธ.) ขึ้นแทน กยร. ชุดเดิม วันที่ 5 ตุลาคม พ.ศ. 2558 คสช. จึงแต่งตั้ง กรธ. โดยมีมีชัย ฤชุพันธุ์ เป็นประธาน
สมาชิกคณะกรรมการร่างรัฐธรรมนูญ มีดังนี้
| 0 | 1 | 2 |
| --- | --- | --- |
|  มีชัย ฤชุพันธุ์ (ประธาน)  กีระณา สุมาวงศ์  รองศาสตราจารย์ จุรี วิจิตรวาทการ  ศาสตราจารย์ ชาติชาย ณ เชียงใหม่  ธนาวัฒน์ สังข์ทอง  รองศาสตราจารย์ ธิติพันธุ์ เชื้อบุญชัย  เธียรชัย ณ นคร |    นรชิต สิงหเสนี   พลเอก นิวัติ ศรีเพ็ญ   ปกรณ์ นิลประพันธ์   ประพันธ์ นัยโกวิท   ภัทระ คำพิทักษ์   ภุมรัตน ทักษาดิพงศ์   พลตรี วิระ โรจนวาศ |    ศาสตราจารย์ ศุภชัย ยาวะประภาษ   สุพจน์ ไข่มุกด์   อาจารย์ อมร วาณิชวิวัฒน์   อภิชาต สุขัคคานนท์   ศาสตราจารย์ อุดม รัฐอมฤต   อัชพร จารุจินดา   พลเอก อัฏฐพร เจริญพานิช   |
กรธ. ชุดนี้พ้นจากตำแหน่งเมื่อวันที่ 12 กันยายน พ.ศ. 2561
ประวัติ > เนื้อหาร่างรัฐธรรมนูญ

29 มกราคม พ.ศ. 2559 กรธ. ได้เผยแพร่ร่างรัฐธรรมนูญเบื้องต้นผ่านเว็บไซต์ของรัฐสภา
30 มีนาคม พ.ศ. 2559 หนังสือพิมพ์ สเตรดไทมส์ เขียนว่า ร่างรัฐธรรมนูญดังกล่าวจะให้คณะผู้ยึดอำนาจการปกครองมีอำนาจในรัฐสภาอีกห้าปี โดยจะได้แต่งตั้งสมาชิกวุฒิสภา (ส.ว.) ทั้ง 250 คน โดยสงวนหกที่นั่งไว้ให้ผู้บัญชาการทหารและตำรวจ นอกจากนี้ ในกรณีที่เกิดวิกฤตการณ์ ยังมีบทเฉพาะกาลให้สภาผู้แทนราษฎรเลือกนายกรัฐมนตรีที่มิได้มาจากการเลือกตั้ง
10 เมษายน พ.ศ. 2559 หนังสือพิมพ์ ประชาไท ลงว่า ร่างรัฐธรรมนูญฉบับดังกล่าวตัดสิทธิของบุคคลได้รับบริการสาธารณสุขของรัฐ "อย่างทั่วถึงและมีประสิทธิภาพ" แต่กำหนดให้เป็น "หน้าที่ของรัฐ"
เนื้อหาในรัฐธรรมนูญชุดนี้ที่เปลี่ยนไป มีการตัดมาตรา 5 องค์กรแก้วิกฤต แก้ไขมาตรา 12 คุณสมบัติองคมนตรีที่ต้องไม่เป็นสมาชิกสภาผู้แทนราษฎร (ส.ส.) หรือดำรงตำแหน่งทางการเมือง มาตรา 15 อำนาจการแต่งตั้งและการให้ข้าราชการในพระองค์พ้นจากตำแหน่งขึ้นอยู่กับพระราชอัธยาศัย มาตรา 16 มาตรา 17 การตั้งผู้สำเร็จราชการแทนพระองค์หรือไม่ก็ได้ เมื่อพระมหากษัตริย์จะไม่ประทับอยู่ในราชอาณาจักร มาตรา 19 ผู้สำเร็จราชการแทนพระองค์ซึ่งเคยได้รับการแต่งตั้งและปฏิญาณตนมาแล้ว ไม่ต้องปฏิญาณตนที่รัฐสภาอีก และมาตรา 182 เกี่ยวกับเรื่องผู้ลงนามรับสนองพระบรมราชโองการ รวมทั้งการเพิ่ม มาตรา 65 ที่บัญญัติให้มีการจัดทำยุทธศาสตร์ชาติ
ประวัติ > การลงประชามติ

บทความหลัก: การออกเสียงประชามติร่างรัฐธรรมนูญไทย พ.ศ. 2559
26 มีนาคม พ.ศ. 2559 โฆษก กรธ. แถลงว่า กรธ. พิจารณาร่างรัฐธรรมนูญเสร็จแล้ว ต่อมาวันที่ 7 เมษายน พ.ศ. 2559 สนช. พิจารณาร่างพระราชบัญญัติว่าด้วยการออกเสียงประชามติร่างรัฐธรรมนูญ พ.ศ. .... วาระ 2 และ 3 ตามที่คณะกรรมาธิการวิสามัญพิจารณาร่างพระราชบัญญัติการออกเสียงประชามติร่างรัฐธรรมนูญ ซึ่งมีเนื้อหาห้ามรณรงค์ไม่รับร่างรัฐธรรมนูญ 9 เมษายน พ.ศ. 2559 สนช. เห็นชอบเป็นเอกฉันท์ให้เพิ่มคำถามประชามติให้สมาชิกวุฒิสภาชุดแรกตามรัฐธรรมนูญฉบับนี้มีอำนาจลงมติเลือกนายกรัฐมนตรีด้วยหรือไม่
19 เมษายน พ.ศ. 2559 คณะกรรมการการเลือกตั้ง (กกต.) กำหนดให้วันที่ 7 สิงหาคม พ.ศ. 2559 เป็นวันออกเสียงประชามติร่างรัฐธรรมนูญ
| 0 | 1 | 2 | 3 |
| --- | --- | --- | --- |
| เห็นชอบ :  61.35 (16,820,402) | ไม่เห็นชอบ :  38.65 (10,598,037) |  |  |
▲
| 0 | 1 | 2 | 3 |
| --- | --- | --- | --- |
| เห็นชอบ :  58.07 (15,132,050) | ไม่เห็นชอบ :  41.93 (10,926,648) |  |  |
▲
7 สิงหาคม พ.ศ. 2559 ในการออกเสียงประชามติ ผลปรากฏว่า ร่างรัฐธรรมนูญและคำถามพ่วงเรื่องอำนาจลงมติเลือกนายกรัฐมนตรีของสมาชิกวุฒิสภาชุดแรกตามรัฐธรรมนูญนี้ได้รับความเห็นชอบด้วยคะแนนข้างมากของผู้มาใช้สิทธิเลือกตั้ง จากนั้น กรธ. นำร่างรัฐธรรมนูญไปปรับปรุงในบางมาตราและในบทเฉพาะกาลเพื่อให้เข้ากับคำถามพ่วงเป็นเวลา 30 วัน หลังจากนั้น ส่งร่างคืนนายกรัฐมนตรีให้นำขึ้นทูลเกล้าฯ เพื่อให้ทรงลงพระปรมาภิไธยประกาศใช้เป็นกฎหมายต่อไป
อย่างไรก็ดี มีการวิเคราะห์ว่าเหตุที่ร่างรัฐธรรมนูญนี้ผ่านประชามติเป็นเพราะแนวคิด "รับไปก่อน จะได้เลือกตั้ง" รวมทั้งมีการจับกุมและดำเนินคดีต่อผู้รณรงค์ให้ไม่รับร่างรัฐธรรมนูญหลายกรณี
ประวัติ > "ข้อสังเกตพระราชทาน" และการประกาศใช้

วันที่ 6 เมษายน พ.ศ. 2560 พระบาทสมเด็จพระวชิรเกล้าเจ้าอยู่หัวประทับพระราชอาสน์หน้าพระที่นั่งพุดตานกาญจนสิงหาสน์เพื่อลงพระปรมาภิไธยในร่างรัฐธรรมนูญแห่งราชอาณาจักรไทย พุทธศักราช 2560 ฉบับที่ 20 และประทับตราพระราชลัญจกร นับเป็นพิธีพระราชทานรัฐธรรมนูญและรัฐพิธีพระราชทานรัฐธรรมนูญในรอบ 48 ปี 9 เดือน 2 สัปดาห์ 3 วันนับตั้งแต่วันที่ 20 มิถุนายน พ.ศ. 2511 ที่มีรัฐพิธีพระราชทานรัฐธรรมนูญแห่งราชอาณาจักรไทย พุทธศักราช 2511 ฉบับที่ 8
อนึ่ง ก่อนที่พระบาทสมเด็จพระวชิรเกล้าเจ้าอยู่หัวจะทรงลงพระปรมาภิไธยประกาศใช้รัฐธรรมนูญแห่งราชอาณาจักรไทย พุทธศักราช 2560 นั้น ได้ทรงมอบ "ข้อสังเกตพระราชทาน" และให้รัฐบาลแก้ไขให้เป็นไปตามข้อสังเกตดังกล่าว ได้แก่ มาตรา 5, 17 และ 182 ใจความสำคัญคือ 1) ตัดข้อความที่ให้ศาลรัฐธรรมนูญเรียกประชุมประมุขสามอำนาจเพื่อแก้ไขวิกฤตการเมือง, 2) พระมหากษัตริย์ไม่จำเป็นต้องแต่งตั้งผู้สำเร็จราชการแทนพระองค์ และ 3) ผู้รับสนองกฎหมาย พระบรมราชโองการและประกาศพ้นจากความรับผิดชอบ เป็นการแก้ไขร่างรัฐธรรมนูญตามพระราชประสงค์หลังจากมีประชามติรับร่างรัฐธรรมนูญแล้ว
ข้อวิจารณ์

ไทเรล ฮาเบอร์คอร์น จากภาควิชาการเมืองและการเปลี่ยนแปลงทางสังคม ของมหาวิทยาลัยแห่งชาติออสเตรเลีย ซึ่งมีผลงานเขียนเกี่ยวกับประเทศไทยในหลายประเด็น วิจารณ์เกี่ยวกับรัฐธรรมนูญชุดนี้ในทำนองว่า "ทำให้ทหารมีที่ยืนอย่างถาวรในรัฐบาล เพื่อให้การแทรกแซงกลายเป็นเรื่องปกติ" รวมไปถึง ส.ว. มาจากการคัดเลือกของ คสช. และมีวาระ 5 ปี ซึ่งนานกว่าชุดอื่น ทั้งยังมีอำนาจร่วมออกเสียงเลือกนายกรัฐมนตรี และมีอำนาจกำกับดูแลให้รัฐบาลชุดใหม่ต้องทำตามยุทธศาสตร์ที่ คสช. จัดทำขึ้น สวนดุสิตโพลเผยผลสำรวจความคิดเห็นของประชาชน 1,164 คน ระหว่างวันที่ 6-9 ธันวาคม พ.ศ. 2560 เกี่ยวกับรัฐธรรมนูญที่ประกาศใช้ใหม่ โดยส่วนใหญ่มองว่า เป็นฉบับปราบโกง เน้นป้องกันทุจริต แต่จุดอ่อนเป็นการสืบทอดอำนาจของ คสช.
ข้อวิจารณ์ > ระบบการเลือกตั้งแบบใหม่

รัฐธรรมนูญดังกล่าวกำหนดการเลือกตั้ง ส.ส. เป็นแบบจัดสรรปันส่วนผสม บัตรเลือกตั้งสามารถเลือกได้เพียงตัวเลือกเดียวเพื่อเลือกทั้งผู้สมัครและพรรคการเมือง มีการแถลงความมุ่งหมายของระบบดังกล่าวไว้ว่า เพื่อให้พรรคการเมืองส่งผู้สมัครที่ดีที่สุด ไม่ใช่ส่ง "เสาโทรเลข" อย่างไรก็ตาม ความมุ่งหมายแฝงเร้น คือ ป้องกันพรรคการเมืองขนาดใหญ่เกินกึ่งหนึ่งของสภาผู้แทนราษฎร ดังนั้น ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จึงเกิดยุทธศาสตร์ "พรรคแบงก์ย่อย" ซึ่งพรรคการเมืองพันธมิตรของทักษิณ ชินวัตร มีการตั้งพรรคการเมืองหลายพรรคแล้วส่งผู้สมัครแบบแบ่งเขตและบัญชีรายชื่อแยกกัน นอกจากนี้ ยังมีปรากฏการณ์ครึกโครมที่พรรคพลังประชารัฐดึงตัวผู้สมัครในช่วงปี พ.ศ. 2561
นอกจากนี้ แม้รัฐธรรมนูญกำหนดให้พรรคการเมืองเปิดเผยชื่อบุคคลที่จะเสนอเป็นนายกรัฐมนตรีตามมาตรา 88 แต่มาตรา 272 เปิดช่องให้รัฐสภาพิจารณาบุคคลนอกบัญชีที่พรรคการเมืองเสนอมาได้ อีกทั้ง ส.ว. ชุดแรกซึ่งมีวาระ 5 ปียังมีอำนาจลงมติเลือกนายกรัฐมนตรีตามมาตรา 272 ได้ หมายความว่า ส.ว. ดังกล่าวจะมีอำนาจลงมติเลือกนายกรัฐมนตรีได้ 2 คน (หากคิดวาระคนละ 4 ปี)
กฎหมายไม่ได้กำหนดสูตรคำนวณ ส.ส. บัญชีรายชื่อที่ชัดเจน แต่ในการเลือกตั้งทั่วไปปี 2562 คณะกรรมการการเลือกตั้งเลือกตีความให้พรรคเล็กได้ประโยชน์ และพรรคอนาคตใหม่เสียประโยชน์ ทั้งที่พรรคเล็กเหล่านั้นเสียงไม่ถึงคะแนนขั้นต่ำที่ได้รับจัดสรร ส.ส. พึงมี ในปี 2565 รัฐสภามีมติให้ใช้ระบบคะแนนที่พรรคการเมืองได้รับทั้งประเทศหาร 500 (ซึ่งอาจทำให้เกิดเหตุการณ์การตีความแบบในปี 2562) ทำให้พรรคเพื่อไทยเตรียมยื่นให้ศาลรัฐธรรมนูญตีความว่าขัดต่อรัฐธรรมนูญหรือไม่
ข้อวิจารณ์ > ยุทธศาสตร์ชาติ 20 ปี > ข้อวิจารณ์

แม้จะมีความตั้งใจดีในการกำหนดแนวทางการพัฒนาประเทศในระยะยาว ยุทธศาสตร์ชาติ 20 ปี (พ.ศ. 2561-2580) ผูกมัดให้รัฐบาลในอนาคตต้องปฏิบัติตามแนวทางที่คณะรักษาความสงบแห่งชาติ (คสช.) วางไว้ ส่งผลให้เกิดระบอบการปกครองที่เรียกว่า 'ประชาธิปไตยที่มีกองทัพชี้นำ' รวมทั้งลดทอนบทบาทของนักการเมืองทั้งระดับชาติและท้องถิ่น การนี้ยังถูกกล่าวหาว่าเป็นเครื่องมือในการสืบทอดอำนาจอีกด้วย งานวิจัยจากมหาวิทยาลัยธรรมศาสตร์พบว่า ตัวยุทธศาสตร์ชาติมีวัตถุประสงค์เพื่อแก้ปัญหาความไม่ต่อเนื่องของนโยบายของรัฐที่เกิดจากความไร้เสถียรภาพทางการเมือง แต่การจัดทำยุทธศาสตร์ชาติดังกล่าวเป็นการแก้ปัญหาที่ไม่ถูกจุด เนื่องจากปัญหาทางการเมืองไทยล้วนเกิดจากการแทรกแซงจากกองทัพและชนชั้นนำ
นอกจากนี้ยังมีการแสดงให้เห็นถึงความฟุ่มเฟือยและความไร้ประสิทธิภาพในหลาย ๆ ด้าน
ความฟุ่มเฟือยในการกำหนดเป้าหมาย: เอกสารนี้กำหนดเป้าหมายที่ดูฟุ้งเฟ้อและยิ่งใหญ่เกินจริง ซึ่งบางครั้งดูเหมือนจะเป็นการตั้งเป้าหมายที่ไม่สามารถบรรลุได้ในทางปฏิบัติ การกำหนดเป้าหมายที่ใหญ่เกินไปและไม่สมเหตุสมผล ทำให้ขาดความชัดเจนและการประเมินความเป็นไปได้ในทางปฏิบัติ
ความไร้ประสิทธิภาพในการดำเนินงาน: การดำเนินงานตามยุทธศาสตร์ชาติ 20 ปีพบว่ามีปัญหาในการบรรลุเป้าหมายที่กำหนดไว้ ตัวอย่างเช่น ไอลอว์รายงานว่า สำหรับแผนยุทธศาสตร์ที่มีเป้าหมายให้แล้วเสร็จภายในสิ้นปี 2565 พบว่ามีกฎหมายปฏิรูปประกาศใช้แล้วเพียง 2 ฉบับจากเป้าหมาย 45 ฉบับ นอกจากนี้ยังมีบางแผนปฏิรูปที่กำหนดเป้าหมายให้บรรลุตั้งแต่ยังไม่เริ่มทำงาน การขาดความคืบหน้าและประสิทธิภาพในการดำเนินงานทำให้แผนนี้ดูเหมือนจะเป็นเพียงแผนการที่ไม่สามารถบรรลุได้จริง
การฟุ้งเฟ้อในเนื้อหา: เอกสารนี้เต็มไปด้วยแนวคิดและวัตถุประสงค์ที่ดูเหมือนจะเป็นไปในทางที่ดี แต่ขาดรายละเอียดและวิธีการดำเนินงานที่ชัดเจน แนวคิดที่ฟุ้งเฟ้อและไม่สามารถนำไปปฏิบัติได้จริง ทำให้แผนนี้ดูเหมือนจะเป็นเพียงเอกสารที่เต็มไปด้วยความฝันและความหวัง แต่ขาดการวางแผนที่เป็นระบบและมีความเป็นไปได้
การขาดการประเมินผลที่มีประสิทธิภาพ: แม้ว่าเอกสารนี้จะมีการกำหนดการประเมินผลและการติดตามความคืบหน้า แต่การดำเนินงานจริงกลับขาดการประเมินผลที่มีประสิทธิภาพ การประเมินผลที่ไม่เข้มงวดและไม่เป็นไปตามมาตรฐาน ทำให้ขาดการปรับปรุงและการแก้ไขปัญหาที่เกิดขึ้นในระหว่างการดำเนินงาน
การใช้งบประมาณอย่างฟุ่มเฟือย: การดำเนินงานตามยุทธศาสตร์ชาติ 20 ปีต้องใช้งบประมาณจำนวนมาก ซึ่งในหลายๆ กรณีเป็นการใช้งบประมาณอย่างฟุ่มเฟือย โดยไม่มีการวางแผนการใช้จ่ายที่มีประสิทธิภาพ การใช้งบประมาณในโครงการที่ไม่สามารถบรรลุผลได้จริง ทำให้ทรัพยากรถูกใช้ไปอย่างไม่เกิดประโยชน์สูงสุด
ไอลอว์รายงานว่า สำหรับแผนยุทธศาสตร์ที่มีเป้าหมายให้แล้วเสร็จภายในสิ้นปี 2565 พบว่ามีกฎหมายปฏิรูปประกาศใช้แล้วเพียง 2 ฉบับจากเป้าหมาย 45 ฉบับ รวมทั้งมีบางแผนปฏิรูปที่กำหนดเป้าหมายให้บรรลุตั้งแต่ยังไม่เริ่มทำงาน
ข้อวิจารณ์ > วุฒิสภา

วุฒิสภาที่มาจากการแต่งตั้งของคณะรัฐประหารทั้งหมด อีกทั้งมีอำนาจในการเลือกนายกรัฐมนตรี ทำให้ถูกวิจารณ์ว่าเป็นเครื่องมือสำหรับสืบทอดอำนาจของคณะรักษาความสงบแห่งชาติ ไอลอว์ยังรายงานว่าสมาชิกวุฒิสภามีการแต่งตั้งญาติของตัวเองเข้ามาเป็นคณะทำงาน และออกเสียงร่างกฎหมายไปในทิศทางเดียวกันถึงร้อยละ 98
มีการเรียกร้องให้แก้ไขรัฐธรรมนูญเพื่อยกเลิกวุฒิสภาจากการแต่งตั้ง เหลือเป็นสภาเดี่ยว ซึ่งเป็นข้อเรียกร้องสำคัญข้อหนึ่งของการประท้วงในประเทศไทย พ.ศ. 2563–2564
ในปี 2562 พลเอก ประวิตร วงษ์สุวรรณให้สัมภาษณ์ว่า มั่นใจว่าจะควบคุม ส.ว. ได้เพราะตั้งมาเอง และในปี 2565 ส.ส. พรรคพลังประชารัฐให้สัมภาษณ์ว่า เชื่อว่าพรรคพลังประชารัฐจะยังเป็นแกนนำจัดตั้งรัฐบาลต่อไป เพราะมี ส.ว. สนับสนุน
การแก้ไขเพิ่มเติมรัฐธรรมนูญ > สมัยคณะรัฐมนตรีไทย คณะที่ 62

การแก้ไขเพิ่มเติมรัฐธรรมนูญฉบับนี้เป็นข้อเรียกร้องของผู้ประท้วงในการประท้วงในประเทศไทย พ.ศ. 2563–2564 ตั้งต่อข้อเรียกร้องสามประการที่เสนอต่อรัฐบาลในวันที่ 18 กรกฎาคม 2563 มีการเสนอญัตติแก้ไขเพิ่มเติมรัฐธรรมนูญจำนวน 6 ญัตติทั้งจากพรรคร่วมรัฐบาลและพรรคร่วมฝ่ายค้าน มีการอภิปรายร่วมของรัฐสภาและลงมติในวันที่ 24 กันยายน 2563 ในวันดังกล่าว รัฐสภามีมติตั้งคณะกรรมาธิการพิจารณาร่างแก้ไขรัฐธรรมนูญก่อนรับหลักการ อันเป็นผลให้เลื่อนการแก้ไขเพิ่มเติมรัฐธรรมนูญออกไปอย่างน้อย 1 เดือน หลังจากนั้นมีการลงมติรับร่างรัฐธรรมนูญในวาระหนึ่ง ซึ่งเป็นร่างของพรรคเพื่อไทยและพรรคพลังประชารัฐ ซึ่งจะไม่แก้ไขรัฐธรรมูญหมวด 1 และหมวด 2 และไม่ยุ่งเกี่ยวกับอำนาจของสมาชิกวุฒิสภาในการร่วมเลือกตั้งนายกรัฐมนตรี ส่วนร่างที่ไอลอว์รวบรวมรายชื่อกว่า 1 แสนรายชื่อถูกตีตก
ในเดือนมีนาคม 2564 ศาลรัฐธรรมนูญวินิจฉัยว่าการแก้ไขรัฐธรรมนูญจะต้องผ่านการลงประชามติ 2 ครั้ง เพื่อให้ความเห็นชอบว่าจะให้มีการแก้ไข และให้ความเห็นชอบต่อร่างรัฐธรรมนูญฉบับที่เสนอ หลังจากนั้น รัฐสภาลงมติไม่รับร่างรัฐธรรมนูญในวาระสาม (ซึ่งมีเรื่องการเลือกตั้งสมาชิกสภาร่างรัฐธรรมนูญ)